**Lp Signe Viimsalu**

**Maksejõuetuse teenistuse juhataja**

**Konkurentsiamet**

|  |  |  |  |
| --- | --- | --- | --- |
| Teie |  | nr |  |
|  |  |  |  |
| Meie | 21.08.2024 | nr | 2-19-18733 |

**Ettepanek**

Harju Maakohtu 24.03.2020. a määrusega tsiviilasjas nr 2-19-18733 kuulutati väljaMovich Buroc OÜ pankrot ja nimetati pankrotihalduriks Kristjan Aava. 27.06.2024. a esitas pankrotihaldur kohtule taotluse pankrotimenetluse lõpetamiseks raugemise tõttu.

28.06.2024. a teatas kohus väljaandes Ametlikud Teadaanded võimalusest tasuda Movich Buroc OÜ (pankrotis)pankrotimenetluse raugemise vältimiseks kulude katteks deposiidina selleks ettenähtud kontole 3 000 eurot. Pankrotimenetluse kulusid käesolevaks ajaks deponeeritud ei ole, seega esineb alus menetluse lõpetamiseks raugemise tõttu PankrS § 158 alusel.

Pankrotiseaduse (PankrS) § 158 lg 5¹ kohaselt teeb kohus enne PankrS § 158 lõike 4 alusel pankrotimenetluse lõpetamist juriidilise isiku puhul maksejõuetuse teenistusele ettepaneku esitada taotlus pankrotimenetluse läbiviimiseks avaliku uurimisena ja annab taotluse esitamiseks mõistliku tähtaja.

Kohus teeb kooskõlas PankrS § 158 lg 5¹ maksejõuetuse teenistusele ettepaneku esitada taotlus pankrotimenetluse läbiviimiseks avaliku uurimisena. Kohus palub esitada taotlus hiljemalt 20. septembriks 2024. a e-posti aadressil hmktallinn.menetlus@kohus.ee, märkides ära ka käesoleva tsiviilasja number 2-19-18733.

Lugupidamisega

/digitaalselt allkirjastatud/

Karin Sonntak

kohtunik